**WAR FAAFIN**

Shaacin Degdeg ah - Luulyo 20, 2023

**La xidhiidh:**

Josh Kelly, Maareeyaha Barnaamijka Wasakhda Adkaha ah

Waaxda Ilaalinta Deegaanka

802-522-5897, [Josh.Kelly@vermont.gov](mailto:Josh.Kelly@vermont.gov)

Kordhinta Fursadaha Qashin Tuurista ee Bulshooyinka Vermont

Inta Lagu Gudo Jiro Kasoo Kabashada Daadadka

*Montpelier, Vt.* – Waaxda Ilaalinta Deegaanka ee Vermont (DEC) oo la hawlgalaysa Badhasaab Scott waxay joojisay xaddidaadaha oggolaanshiyaha ee xarumaha wareejinta iyo saacadaha hawlgalka ee qashin qubka iyo xaddidaadaha tananka (tonnage) xarumaha ee maalinlaha ah inta lagu gudo Xaaladan Degdegga ah.

DEC waxay ugu talo bixinaysaa dadka deegaanka iyo ganacsiyada inay **wacaan ka hor inta aan laga qaadin**, waayo saacadaha xarumuhu waa ay kala duwanaan karaan. Fadlan u dulqaado qaadayaasha wasakhda adkaha ah iyo shaqaalaha xarunta kuwaasoo shaqaynayay in ku dhow 80 saacadood todobaadyo si ay baahiyaha hadda taagan u daboolaan.

Haddii magaalo u baahan tahay caawimo ah dhanka qashinka daadadka oo ka baxsan inta qandaraaslayda maxalliga ahi ay maarayn karto, Agaasimaha Maaraynta Xaaladaha Degdegga ah ee magaaladu waa inuu la xidhiidhaa Xarunta Hawlgalada Xaaladaha Degdegga ah ee Gobolka.

La xidhiidh magaaladaada si aad u ogaato inuu jiro qandaraasle kaa qaadi kara qashinka daadka ama halka ay ku yaalaan xarumaha ugu dhow ee wareejintu si sax ah qashinka loogu daadiyo.

DEC waxay ku talo bixinaysaa kooxda-nadaafaddu inay taxaddaraan iyo inay xidhaan galoofisyo iyo agabka ilaalinta shakhsiga ah si aad uga saarto qashinka khatarta ah qashinka kale. Waxaa mihiim ah inaad dhinac gooni ah u saarto kimikada, rinjiga, dareeraha dabku ka dhalan karo, elekteroonigga, qalabka, iyo qalabka kale ee qashinka guriga ah ee khatarta ah ee daadku waxyeeleeyay si qaab gaar ah loogu tuuro. Waa ammaan in si ku meel gaar ah loogu kaydiyo qashinka khatarta ah iyo qashinka adkaha ah ee kale dibada haddii kimikada lagu daayo weelkii ay hore ugu jireen oo aan la daadin ama laysku qasin.

Saacadaha dheeriga ah ee hawlgalada ee Adeegyada Qashinka New England ee Casella ee qashin qubka Vermont ee ku yaal Coventry iyo Xarumaha qaadista qashinka adkaha ah ee Vermont waxay fudaydin karaan shaqada nadaafadda.

Si aad u hesho xog dheeri ah oo ku saabsan taageerooyinka kasoo kabashada daadadka ee laga helayo Hay’ada Khayraadka Dabiiciga ah, Waaxda Ilaalinta Deegaanka, Waaxda Kalluunka iyo Duurjoogta, ama Waaxda Kaymaha, Xadiiqooyinka iyo Madadaalada, booqo <https://ANR.Vermont.gov/Flood>.

###

**Ogeysiiska Takoor La’aanta:**

Hay’adda Vermont ee Khayraadka Dabiiciga ah (ANR) waxay hawlgalisaa barnaamijteeda, adeegyadeeda, iyo waxqabadyadeeda iyadoona wax takoor ah oo ku salaysan qabiil, diin, caqiido, midab, qaran ahaan halka uu qofku kasoo jeedo (oo ku mid yihiin dadka Ingiriisigoodu Liito), awoowayaasha, goobta aad ku dhalatay, naafonimada, da’da, guurka, jinsiga, doorashada jinsiga, aqoonsiga, ama naasnuujinta (hooyada iyo ilmaha) aan samaynayn.

**Ogeysiiska Helitaanka Luuqadda:**

Wixii su’aalo ah ama cabashooyin ah/Free Language Services ǀ SERVICES LINGUISTIQUES GRATUITS | भाषासम्बन्धी नि:शुल्क सेवाहरू ǀ SERVICIOS GRATUITOS DE IDIOMAS ǀ 免費語言服務 | BESPLATNE JEZIČKE USLUGE ǀ БЕСПЛАТНЫЕ УСЛУГИ ПЕРЕВОДА | DỊCH VỤ NGÔN NGỮ MIỄN PHÍ ǀ 無料通訳サービス ǀ ነጻ የቋንቋ አገልግሎቶች | HUDUMA ZA MSAADA WA LUGHA BILA MALIPO | BESPLATNE JEZIČKE USLUGE | အခမဲ့ ဘာသာစကား ဝန်ဆောင်မှုများ | ADEEGYO LUUQADA AH OO BILAASH AH  ǀ خدمات لغة مجانية: [anr.civilrights@vermont.gov](mailto:anr.civilrights@vermont.gov) ama   
802-636-7827.